Diari Oficial de la Generalitat Valenciana


Sumari del DOGV 8934, del 26-10-2020 (2020/8733)

RESOLUCIÓ de 20 d'octubre de 2020, de la Direcció General d'Innovació Educativa i Ordenació, per la qual es concedeixen els premis extraordinaris al rendiment acadèmic d'Educació Secundària Obligatòria corresponents al curs 2019-2020.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8934

Data del DOGV
:   26-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8733


Data del document
:   20-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 20 d'octubre de 2020, de la Direcció General d'Innovació Educativa i Ordenació, per la qual es concedeixen els premis extraordinaris al rendiment acadèmic d'Educació Secundària Obligatòria corresponents al curs 2019-2020. [2020/8733]  
L'Ordre 58/2010, de 2 de juny, de la Conselleria d'Educació, ha regulat la convocatòria dels premis extraordinaris al rendiment acadèmic d'Educació Secundària Obligatòria de la Comunitat Valenciana, des del curs 2009-2010.  
L'ordre esmentada anteriorment estableix en l'article 6.3 que la direcció general competent en matèria d'ordenació i centres docents dictarà una resolució de concessió dels premis, que serà publicada en el Diari Oficial de la Generalitat Valenciana abans del 30 de novembre.  
  
Revisades les sol·licituds i ordenades aquestes de major a menor nota mitjana en quart curs d'Educació Secundària Obligatòria, s'ha confeccionat la relació d'alumnat adjudicatari dels premis extraordinaris d'Educació Secundària Obligatòria.  
Per tot això, en virtut de les atribucions que em confereix l'article 6.3 de l'Ordre 58/2010, de 2 de juny, així com el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Concedir premi extraordinari al rendiment acadèmic d'Educació Secundària Obligatòria, corresponent al curs 2019-2020, a l'alumnat que es ressenya en l'annex d'aquesta resolució.  
  
Segon  
Els alumnes i les alumnes que no apareixen en l'annex d'aquesta resolució, havent sigut proposats a premi extraordinari al rendiment acadèmic d'Educació Secundària Obligatòria corresponent al curs 2019-2020, no han obtingut premi extraordinari.  
  
Tercer  
L'alumnat premiat rebrà un diploma a l'excel·lència en el rendiment acadèmic expedit per la Conselleria d'Educació, Cultura i Esport, que serà entregat en un acte acadèmic organitzat a l'efecte.  
  
  
Quart  
L'obtenció del premi extraordinari d'Educació Secundària Obligatòria per part d'un alumne o alumna es farà constar en el seu historial acadèmic i en el seu expedient acadèmic mitjançant una diligència específica, que haurà d'emplenar el centre docent on l'alumne o alumna haja finalitzat l'etapa.  
  
Cinqué  
La Resolució de 4 de maig de 2020, de la Secretaria Autonòmica d'Educació i Formació Professional, per la qual s'estableixen el marc i les directrius d'actuació que cal desenvolupar durant el tercer trimestre del curs 2019-2020 i l'inici del curs 2020-2021, davant de la situació de crisi ocasionada per la Covid-19 (DOGV 8807, 08.05.2020), va establir, entre altres, l'adaptació dels criteris d'avaluació i els criteris per a l'obtenció del títol de Graduat en Educació Secundària Obligatòria. En aplicació de la dita resolució pels equips docents, i malgrat la situació excepcional i sobrevinguda ocasionada per la Covid-19 a final del curs 2019-2020, l'alumnat ha fet un esforç extraordinari, que s'ha reflectit en els resultats acadèmics i conseqüentment en el nombre de persones premiades.  
  
  
De conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, contra el present acte, que no posa fi a la via administrativa, es podrà interposar un recurs d'alçada davant de la Secretaria Autonòmica d'Educació i Formació Professional en el termini d'un mes a comptar des de l'endemà de la seua publicació.  
  
València, 20 d'octubre de 2020.- La directora general d'Innovació Educativa i Ordenació: Margarida Castellano Sanz.